tomron87/hebrew-wikipedia-sentences-corpus huggingface dataset:
ב-1978 הופק "סופרמן: הסרט", סרט קולנוע באורך מלא בבימויו של ריצ'רד דונר ובכיכובו של האלמוני, כריסטופר ריב.
הסרט זכה להצלחה אדירה בקרב המעריצים ובקופות והצלחתו הביאה להפקת שלושה סרטי המשך נוספים בשנות ה-80, אם כי אלה לא שיחזרו את הצלחתו של הראשון ונטו יותר לקומדיה.
ב-1988 חזר סופרמן לטלוויזיה בשתי סדרות נפרדות: סדרה מצוירת בבימוי רובי ספירס, וסדרת לייב אקשן בשם "סופרבוי" העוסקת בנעוריו של סופרמן ששודרה בין השנים 1988 – 1992.
בין השנים 1993–1997 שודרה סדרת הטלוויזיה "לויס וקלארק: הרפתקאותיו החדשות של סופרמן" למשך ארבע עונות, בכיכובם של דין קיין וטרי האטצ'ר, שהתמקדה ביחסיו של קלארק קנט עם לויס ליין בתור סופרמן ובתור קלארק.
בין השנים 1996–2000 שודרה "סופרמן: סדרת האנימציה" בערוץ Cartoon Network בהפקת האחים וורנר אנימציה ובהפצת Warner Bros.
בשנים 2001–2011 שודרה הסדרה "סמולוויל" המספרת את עלילותיו של קלארק קנט הצעיר (בכיכובו של 'טום וולניג') ועד להפיכתו לסופרמן.
בשנת 2006 יצא הסרט "סופרמן 2: הגרסה של ריצ'רד דונר" כעיבוד מחודש לסרט "סופרמן 2", ובהמשכון שלו "סופרמן חוזר" בבימויו של בריאן סינגר ובכיכובו של ברנדון ראות'.
בשנים 2013–2022 גילם השחקן הנרי קאביל את סופרמן ביקום הקולנועי של DC.
ריאן האנדלי גילם את סופרמן בהופעת קמע במקום הנרי קאביל.
בשנת 2021 הנרי קאביל גילם את הדמות בסרט ליגת הצדק: גרסת סניידר.
בינואר 2023 פורסם כי ג'יימס גאן עובד על תסריט לסרט חדש על דמותו של סופרמן, בשם "סופרמן", שייצא לאקרנים בשנת 2025. ביוני פורסם שדייוויד קורנסווט יגלם את דמותו של סופרמן בסרט.
בין השנים 2001–2006 שודרו סדרות האנימציה "ליגת הצדק" ו"ליגת הצדק ללא גבולות" בערוץ Cartoon Network בהפקת האחים וורנר אנימציה ובהפצת Warner Bros.
בין השנים 2006–2020 יצאו מספר סרטי אנימציה על הדמות ובהשתתפותה, כחלק מסרטי האנימציה החדשים של חברת DC קומיקס.
דמותו של סופרמן נחשבת לאייקון תרבות פופולרית אמריקאי.
היא נמנית בין הדמויות הראשונות בסוגת גיבורי-העל, וכן מהווה את אחת הדמויות המזוהות עם הסוגה והמוכרות ביותר בה.
דמותו הייתה בעלת השפעה מכרעת על התפתחות הסוגה ונשארה אחת מדמויות הקומיקס הפופולריות ביותר גם כיום.
הרפתקאות הדמות ופופולריותה הרבה ביססו את הדמות ככוח מניע בעיני הציבור, והיא היוותה השראה למוזיקאים, קומיקאים וכותבים כאחד.
היסוד הכימי החוצני קריפטונייט וכן שם הנבל ברייניאק הפכו זה מכבר לשם נרדף למושגים שגורים כעקב אכילס ובינה מלאכותית.
מבקרים וחוקרים שונים עסקו במהלך השנים בהשפעתה של הדמות בארצות הברית וברחבי העולם.
אקו מזכיר גם את מתן התקווה כי יום אחד יוכל אותו אדם לשחרר מנבכי אישיותו המתוסכלת את אדם-העל אשר יכפר על שנים של קיום מביך.
סופר המדע הבדיוני לארי ניבן עמד על טיב היחסים הרומנטיים של הדמות עם לויס ליין ועל חסרונותיו של החייזר הקריפטוני בהסתגלותו לחיים ארציים.
סקוט בוקטמן, תאורטיקן תרבות מאוניברסיטת סטנפורד, דן בהאנשתם של גיבורי-על ובתנועתם באזורים עירוניים, ורואה בריחופו של סופרמן מעל בנייניה הגבוהים של מטרופוליס כייצוג לתפיסה קורבוזית שלפיה כל המרחב שלפניו פתוח ונגיש.
דמותו של סופרמן הפכה למקור השראה גם למוזיקאים רבים, ששיריהם מנציחים את הדמות.
שירו של הזמר הסקוטי דונובן, "Sunshine Superman", שנכלל במצעד בילבורד הוט 100, מזכיר את הגיבור גם בשם השיר וגם במילותיו, המציינות "לסופרמן ולגרין לנטרן אין יתרון עליי".
הזמר-היוצר של הפולק-רוק, ג'ים קרוצ'י, שר על הדמות בפזמון השיר You Don't Mess Around With Jim.
שירים נוספים שמזכירים את סופרמן כוללים את הסינגל של להקת ג'נסיס, "Land of Confusion", שירם של הקינקס "(Wish I Could Fly Like) Superman" .
שירם של הקראש טסט דאמיז, "Superman's Song" , חוקר את התבודדותה של הדמות ואת מחויבותה בעולם.
הדמות הוזכרה בשירים נוספים של אמנים רבים, ביניהם בון ג'ובי, אלאניס מוריסט, קווין, AC/DC, לורי אנדרסון, דיו, בוני טיילר, בריאן אדמס, סטון טמפל פיילוטס, 3 Doors Down, בוש, אמה בנטון, דייב מת'יוס בנד, אמינם, ג'ושוע סקוט שאזיי, סופיאן סטיבנס, ג'יי זי, טי-פיין, דה גיים וטיילור סוויפט.
התייחסויות מוזיקליות לדמותו של סופרמן לא היו היחידות.
בסרט באטמן ורובין, כאשר באטמן מסרב לצרף את רובין כשותף, הוא מציין כי זו הסיבה שסופרמן עובד לבדו.
בסרט ספיידרמן, הדודה מיי מייעצת לאחיינה פיטר פארקר לא להתאמץ יותר מדי, כיוון שהוא לא סופרמן.
פרודיות על הדמות החלו להופיע כבר בשנת 1942 עם הצגת דמותו של מייטי מאוס בסרטון קצר בשם "עכבר המחר".
שנה לאחר מכן, באגס באני הופיע בסרטון אנימציה בשם "סופר ראביט", שבו אכילת גזרים מועשרים מקנה לו כוחות-על.
הסרטון מסתיים בכך שבאגס באני ניגש לתא טלפון כדי להחליף את זהותו לסופרמן האמיתי, ויוצא משם כנחת אמריקני.
בשנת 1956, דאפי דאק נטל את זהותו של "קלאק טרנט" בסרטון האנימציה הקצר "Stupor Duck" ובחוברת קומיקס של לוני טונס בהמשך.
חבורת מונטי פייתון הבריטית יצרה עבור סקיצה לתוכניתם ברשת BBC דמות של מתקן אופניים בעולם שמלא בסופרמנים.
באותה רשת, הסיטקום "גיבור שלי" הציג את דמותו של גיבור-העל ת'רמומן, פסטיש של סופרמן שגר עם חברתו ומנסה להציל את העולם.
בארצות הברית, התוכנית סאטרדיי נייט לייב ערכה מספר פרודיות לדמות, והשחקנית מרגו קידר גילמה בשנית את דמותה של לויס ליין במערכון משנת 1979. ג'רי סיינפלד, מעריץ מושבע של סופרמן, הביא בסדרתו סיינפלד מגוון התייחסויות לדמות, ובשנת 1997 ביקש שסופרמן יככב לצידו בסרטון פרסומת לאמריקן אקספרס.
הסרטון שודר במהלך משחקי הפלייאוף של NFL והסופרבול של שנת 1998, וסופרמן אויר בדמותו של המאייר קורט סוואן לפי בקשתו של סיינפלד.
דמותו של סופרמן נבחרה במקום הראשון ברשימת 50 גיבורי-העל הגדולים ביותר שערך מגזין אמפייר, וכן במקום הראשון ברשימת גיבורי-העל הגדולים של שנת 2011 שערך האתר IGN
מותג הקומיקס זיכה את יוצריו בשישה פרסי אייזנר, ביניהם הסיפור הקצר, האלבום הגרפי, המאיירים והסדרה החדשה הטובים ביותר וקטגוריה מיוחדת ליוצרי הדמות, ג'רי סיגל וג'ו שוסטר: היכל התהילה של שנת 1992.
Letitia Lerner, Superman's Baby Sitter מאת אליזבת' גלאס וקייל בייקר, חוברת בת 80 עמודים מהחותם "עולמות אחרים", הוצאת DC קומיקס, 2000
Superman: Peace on Earth מאת פול דיני ואלכס רוס, הוצאת DC קומיקס, 1999
האמן / האינקר / צוות אמנים הטוב ביותר:
All-Star Superman () מאת גראנט מוריסון ופרנק קוויטלי, הוצאת DC קומיקס, 2006
בנוסף, המותג זכה בשלושה פרסים ע"ש הארווי קורצמן, בהם האמן, האינקר והמהדורה הטובים ביותר.
יוצרי הדמות, ג'רי סיגל וג'ו שוסטר, זכו בקטגוריה מיוחדת גם בפרס זה: היכל התהילה ע"ש ג'ק קירבי של שנת 1993.
World's Finest, סטיב רוד, הוצאת DC קומיקס, 1991
Aliens, קווין נולן, הוצאת DC קומיקס ו-Dark Horse, 1996
Superman & Batman: World's Funnest מאת אוון דורקין ואמנים שונים, חותם Elseworlds של הוצאת DC קומיקס, 2001
Superman Vol.5 (ספטמבר 2018 ואילך) – כרך חמישי בסדרת הדגל של סופרמן, בכתיבתו של בריאן מייקל בנדיס.
בספטמבר 2011 מיספור החוברות אותחל מחדש () עם ה-52 החדשים ().
Son of Superman (2000), אוגדן: , כריכה קשה:
Superman Vol.4 (אוגוסט 2016 – יוני 2018, 45 חוברות) – כרך רביעי בסדרת הדגל של סופרמן, תחת חותם "הלידה מחדש של DC".
כאשר סופרמן המקורי של ארץ פריים מת, סופרמן שלפני פלאשפוינט מחליף את מקומו כמגן כדור הארץ.
Superman Vol.3 (ספטמבר 2011 – יולי 2016, 52 חוברות) – כרך שלישי בסדרת הדגל של סופרמן, שמתרחש בהמשכיות "ה-52 החדשים" שלאחר פלאשפוינט.
Superman/Batman (אוקטובר 2003 – אוקטובר 2011, 87 חוברות ו-5 שנתיות) – הרפתקאותיהם המשותפות של סופרמן ובאטמן, חידוש לסדרת World's Finest Comics הישנה.
Superman Vol.1 (יוני 1939 – דצמבר 1986, 423 חוברות ו-12 שנתיות; מאי 2006–אוגוסט 2011, 64 חוברות) – כרך ראשון בסדרת הדגל של סופרמן, שהחל בהרצה מתור הזהב של הקומיקס ועד לתחילתו של העידן המודרני של הקומיקס עם פרוץ המשבר בעולמות האינסופיים.
סיפורי הדמות בתחילת הקריירה שלה, עימותיה הראשונים, החלטותיה והיכרויותיה הראשונות עם דמויות מוכרות.
Adventures of Superman (ינואר 1987 – אפריל 2006, 225 חוברות ו-9 שנתיות) – במקור הכרך הראשון של כותר Superman, ששינה את שמו לאחר המשבר בעולמות האינסופיים, חוברות #424-649.
Superman Vol.2 (ינואר 1987 – אפריל 2006, 226 חוברות ו-12 שנתיות) – כרך שני בסדרת הדגל של סופרמן, המתרחש בהמשכיות שלאחר המשבר בעולמות האינסופיים.
לאחר המשבר האינסופי של שנת 2006, הכותר שינה את שמו חזרה ל-Superman Vol.1 בחוברת מספר 650 והמשיך בהרצה עד לאוגוסט 2011.
Superman: The Man of Tomorrow (יוני 1995 – ספטמבר 1999, 16 חוברות רבעוניות)
Final Crisis: Superman Beyond (2008–2009, 2 חוברות) – מיני סדרה שהתרחשה בזמן המשבר האחרון.
All-Star Superman () (2006–2008, 12 חוברות) – סדרה מחוץ להמשכיות המרכזית של הדמות, שמספרת את קורותיהן של הדמויות.
Superman: Birthright (2003–2004) – שכתוב מחודש לסיפור מקורו של סופרמן.
The Man of Steel (1986) – סיפור מקור של סופרמן לאחר המשבר וההיסטוריה המוקדמת להרפתקאותיו.
Superman: The Secret Years (1985) – שנותיו של סופרמן הצעיר במכללה לפני המשבר בעולמות האינסופיים.
The Phantom Zone (1982) – מיני סדרה מעוררת מחלוקת עקב האלימות שתוארה בה כנגד משטרת מטרופוליס.
התמקדות באתיקה של אזור הפנטום ובקווקס-אול, קריפטוני שהופלל ואשר אותו נאלץ סופרמן לשחרר בחוברת Superman #157, לפני כעשרים שנה.
World of Krypton (1979) – אחת המהדורות המוגבלות הראשונות שפורסמו.
Adventure Comics (כרך ראשון החל בהרצה בשנת 1938 ועד ספטמבר 1983 למשך 529 חוברות.
כרך שני החל בהרצה באוקטובר 2009 עד לאוגוסט 2010 למשך 13 חוברות, כאשר כרך ראשון שב להרצה מחודשת מספטמבר 2010 ועד אוגוסט 2011 בכתיבתו של ג'ף ג'ונס) ().
DC Comics Presents (יולי/אוגוסט 1978 – ספטמבר 1986, 97 חוברות ו-4 שנתיות) – סדרה חודשית בה חבר סופרמן לגיבור-על שונה בכל חוברת.
World's Finest Comics (סתיו 1941 – ינואר 1986, 323 חוברות) – סדרת כותרים בה סופרו הרפתקאותיהם של סופרמן ובאטמן בנפרד, עד לציוותם משנות ה-50 ועד לביטולו של הכותר.
Infinity Inc Vol.2 (נובמבר 2007 – אוקטובר 2008, 12 חוברות) – מעללי קבוצה חדשה של "אינסופיות בע"מ" בהנהגת ג'ון הנרי איירונס (סטיל).
The Superman Chronicles (פברואר 2006 – יוני 2011, 9 חוברות) – סדרת אוגדנים הכוללים הדפסה מחודשת של סיפורים מוקדמים של סופרמן.
Steel (פברואר 1994 – יולי 1998, 53 חוברות ו-2 שנתיות) – סדרת סולו בכיכובו של ג'ון הנרי איירונס (סטיל).
Superman Family (אפריל/מאי 1974 – ספטמבר 1982, 74 חוברות) – אנתולוגיית חוברות ששילבה את סיפורי ג'ימי אולסן יחד עם סופרגירל ולויס ליין.
Superman's Girlfriend, Lois Lane (מרץ/אפריל 1958 – ספטמבר/אוקטובר 1974, 137 חוברות ו-2 שנתיות) – סדרה בכיכובה של לויס ליין.
Superman's Pal, Jimmy Olsen (ספטמבר/אוקטובר 1954 – פברואר/מרץ 1974, 163 חוברות) – סדרה בכיכובו של ג'ימי אולסן.
סופרי דור תש"ח (או דור בארץ / דור הפלמ"ח) הוא כינוי לקבוצה של יוצרים ספרותיים שפעלו בישראל במהלך שנות הארבעים והחמישים של המאה ה-20. מדובר בקבוצת יוצרים בעלי קבוצת גיל, סגנון ספרותי והזדהות אידאולוגית שונה.
היוצרים, ילידי שנות העשרה והעשרים של המאה ה-20 היו הדור הראשון שנולד וכתב בארץ, מה שייחד אותם מאוד מבחינה ספרותית ומכאן כינויים.
תופעת יצירתם נבעה מהיותם הדור היהודי הראשון המופיע בארץ ישראל ששפת-אמם היא עברית וגדלו אל-תוך תרבות יהודית, חילונית ולאומית.
רוב יצירותיהם פורסמו בכתבי העת שזוהו עם מפלגות השמאל של התקופה: "על המשמר", "משא", "למרחב" ו"אורלוגין", כמו גם בספרית פועלים.
חלק מסופרי דור תש"ח זוהו עם מפ"ם וחלקם אף כיהנו בכנסת מטעמה.
היצירה נועדה לבטא את רגשותיו של דור חדש ומיוחד, שבניגוד לאבותיו חי חיים עצמאיים בארץ ישראל.
עולמו וחינוכו של דור זה היו שונים לגמרי מעולמם של אבותיהם - יוצאי אירופה ועל כן היה מקום לצפות לפריצה של זרם ספרותי, שיבטא את רוחו המיוחדת והחדשנית.
גם מאורעות התקופה - השואה, המאבק בבריטים ומלחמת העצמאות דרשו יצירות ספרותיות שיעסקו בהן.
נהוג לראות בפרסום יצירתו של ס.
יזהר, "אפרים חוזר לאספסת" בשנת 1938 את מבשרו של גל זה.
לכדי ביסוס הגיע הזרם עם פרסומם של חוברות שהכילו כמה סיפורים קצרים ונקראו "ילקוט הרעים" לאחר 1943. לביסוס סופי וקיבוע יצירתו הגיע דור תש"ח ב-1945-1946, עת הופיעו הרומנים הראשונים של יוצרי דור זה ("הוא הלך בשדות" - משה שמיר, "אפורים כשק" - יגאל מוסינזון).
יצירותיהם של סופרי דור תש"ח, מהשנים הראשונות שלאחר הקמת המדינה, משקפות את "משבר המדינה", כלומר את תחושות האכזבה העמוקה שחשו בני אותו הדור בשל מה שנחזה בעיניהם כהסתאבות החברה והמדינה.
אמנם לשם הגשמת חזון המדינה היה צורך בהקמת מדינה ריאלית, שמעצם טיבה לא יכולה להגשים אידיאל רצוי כלשהו.
עם זאת, חלק מיוצרים אלה גם לא הורגלו לחיים נורמטיביים במדינה מסודרת ועל כן לא ידעו איך להתמודד עם השגרה המעיקה, עם השינויים הדמוגרפיים ועם ההתברגנות.
בשנות השישים של המאה ה-20 הלכה יצירתו של הזרם ודעכה – הוא לא דיבר אל המוני העולים החדשים והאותנטיות שלו נשחקה בחלוף השנים.
כמה יצירות המשתייכות לזרם זה נכנסו לפנתיאון הספרות הישראלית.
ביניהן יצירתו המפורסמת של משה שמיר – "הוא הלך בשדות" ויצירתה המפורסמת של נעמי פרנקל – שאול ויוהאנה, יצירות אלו נלמדות במסגרת הבגרות בספרות.
בין היצירות הספרותיות, המאפיינות ביותר את לבטיו של דור תש"ח לאחר מלחמת העצמאות, ניתן למנות את ספריו של חנוך ברטוב, בעיקר באמצע הרומן ומתום עד תום, את חדווה ואני של אהרן מגד ואת פנים אל פנים של אבא קובנר.
סיפוריהם של בני דור תש"ח היו ריאליסטים ובעלי מאפיינים אוטוביוגרפים מסוימים.
הם עסקו בעיקר בשלושה נושאים: היסטוריה קרובה ורחוקה – מלחמת העצמאות והמאבק בבריטים מחד וימי בית ראשון ושני מאידך; השואה והגלות; ומציאות החיים במדינה הצעירה והמתהווה.
סופרמטיזם (מלטינית: supremus, עליון) הוא סגנון ציור ועיצוב אומנותי השייך לתנועת הקונסטרוקטיביזם שבאוונגרד רוסי.
את המונח טבע האמן הרוסי קזימיר מלביץ'.
בדומה לצייר וסילי קנדינסקי, גם מלאביץ' ראה בציור אמצעי להבעת רעיונות מטאפיזיים ונתן לצורות משמעות רוחנית.
בספרו "מקוביזם ופוטוריזם לסופרמטיזם - הריאליזם החדש באמנות", משנת 1913, כותב מלאביץ' כי:
מלביץ טען כי את היווצרותו של הסופרמטיזם הוא חייב גם לאופרה הפוטוריסטית של Kruchenikh - "הניצחון על השמש" (1913) שבעבורה עיצב מלאביץ' תפאורה ובה רישום גאומטרי של ריבוע המחולק באלכסון לשני משולשים.
רשימה זו מציגה את שמותיהם של סופרים שפרסמו את כתביהם תחת שם עט, ובדרך כלל נודעו בעיקר בשם העט.
שם רשמי שם עט ג'יליאן רובינשטיין (Gillian Rubinstein) ליאן הרן (Lian Hearn)
שם רשמי שם עט לריסה פטריבנה קוסץ'-קביטקה (Лариса Петрівна Косач-Квітка) לסיה אוקראינקה (Леся Українка) מלכה שכטמן בת-חמה (משוררת עברייה)
שם רשמי שם עט אהרון אטורה שמיץ (Aron Ettore Schmitz) אִיטלוֹ זבבוֹ (Italo Svevo) קרלו לורנציני (Carlo Lorenzini) קרלו קולודי (Carlo Collodi) (סופרת ידועה שאינה מוכנה לחשוף את זהותהּ או תמונתהּ) אלנה פרנטה (Elena Ferrante)
שם רשמי שם עט ויליאם סידני פורטר (William Sydney Porter) או.
Henry) עדנה סנט וינסנט מיליי (Edna St.
Vincent Millay) ננסי בּוֹיְד (Nancy Boyd) (רק ביצירות הסיפורת) מוריס וינצ'בסקי (לאופולד בן-ציון נובחוביץ') בן נץ (סופר יידיש; פעל גם בלונדון) מאקס בוקאנסקי בן פורת (סופר יידיש) תאודור סוס גייזל (Theodor Seuss Geisel) דוקטור סוס (Dr.
Seuss) יצחק בשביס-זינגר בשביס, ורשבסקי, ד.
שם רשמי שם עט אריך פאול רמרק (Erich Paul Remark) אריך מריה רמרק (Erich Maria Remarque)קורט וילהלם מארק (Kurt Wilhelm Marek) ק.
Ceram)קורט טוכולסקי (Kurt Tucholsky) קספר האוזר, פטר פנתר, איגנאץ ורובל, תיאובלד טיגררודולף וילהלם פרידריך דיטצן (Rudolf Wilhelm Friedrich Ditzen) הנס פאלאדה (Hans Fallada)
שם רשמי שם עט אב"א (אברהם בן אייזיק) שאול גייסנוביץ' אב"א אחימאיר אלכסנדר זיסקינד רבינוביץ' אז"ר משה גרילק ח.
אליאב יהושע ליכטר איש ברוריה יליזבטה ז'ירקובה-ביחובסקי אלישבע שלמה זלמן אריאל ז.
ארבל פנחס רוטנברג פנחס בן-עמי בנימין הרשב ה.
בנימין (ביידיש); גבי דניאל (בעברית) שמואל לייב גורדון (של"ג) שמואל בן-ציון יהושע רדלר-פלדמן (התלמי) ר' בנימין יוסף חיים ברנר בר יוחאי, ב.
ענת ויינשטיין-ברקוביץ ענת גת אליעזר דהן ד.
אליר אברהם מאיר הברמן הימן הירושלמי חנה אייכנשטיין חנה בת שחר אוריאל שלח (היילפרין) יונתן רטוש הלל עומר ע.
הלל אסתר יוסלביץ' סלפיאן אירה יאן יזהר סמילנסקי ס.
צטניק רחל בלובשטיין סלע רחל קדיש יהודה סילמן שמות עט שונים, ובהם: ליבבתיני, מקסימי, מרניני, אשנב, בן שמון, רבי קלונימוס, רס"י, בן אש, שמשון השני, הדוד, ד.י.
אברבנאל שמואל קרויזר שמואל חגי, שמואל בר חי' ירושלמי לייב שמעוני ל.
חיין ואבא גוטעס שולמית אפפל אלינעם שלו
מזרח אירופה (סופרי יידיש ועברית)
לייוויק יהושע-שלמה בלומגאַרטן יהואַש מרק דניאל מאירוביץ' מ.
הלל (פעל גם בארץ ישראל) שמחה אלתר גוטמן ש.
בן ציון שלום נחומוביץ' רבינוביץ' שלום עליכם שמואל טשארני שמואל ניגר (פעל גם בארצות הברית) שלמה זיינביל (זינוול) רפפורט ש.
שלום נחום-מאיר שייקביץ' שמ"ר ישראל יוסף זוין תשר"ק
שם רשמי שם עטאנטוני קיירול (Antoni Cayrol) ז'ורדי פרה-סרדה (Jordi Pere Cerdà)
שם רשמי שם עטעלי אחמד סעיד אסבר (علي أحمد سعيد إسبر) אדוניס (أدونيس)
שם רשמי שם עטהנריק גולדשמיט (Henryk Goldszmit) יאנוש קורצ'אק (Janusz Korczak)
שם רשמי שם עט פרננדו פסואה (Fernando Pessoa) יותר מ-70 שמות עט, שהיו עבורו דמויות של ממש ('הטרונימים'); שלוש המרכזיות: אלברטו קאיירו, ריקארדו רייש, אלווארו דה קמפוס
שם רשמי שם עט ארמס אינר לאופולד לנבום (Armas Einar Leopold Lönnbohm) אינו לינו (Eino Leino)
שם רשמי שם עט ריקרדו אליעזר נפתלי רייס בסואלטו (Ricardo Eliezer Neftalí Reyes Basoalto) פבלו נרודה (Pablo Neruda)
שם רשמי שם עטזליקו פרוים אדרקו (Zelicu Froim Adercu) פליקס אדרקה (Felix
הסופרלנד הוא פארק שעשועים הנמצא במערב ראשון לציון.
הפארק משתרע על שטח של 80 דונם ובו נמצאים בין היתר רכבת הרים ("הקומבה"), מתקני מים ("הקונגו" ו"מפלי האימה") וקפיצת באנג'י ("סקייקוסטר").
הסופרלנד נפתח לציבור בשנת 1991 ונמצא בבעלות חברת "עיר השעשועים" של האחים ברוזוביץ', אשר בבעלותה גם המימדיון ולונה פארק תל אביב שבתל אביב.
הפארק נפתח לציבור ב-1991. ב-1992, בעקבות הגשמים הכבדים בחורף 1991–1992 ועבודות תשתית, נוצר לידו אגם, שקיים עד היום ונקרא "אגמון הסופרלנד".
הפארק נוהל במקור בידי איש העסקים אברהם קקיאשווילי.
בעקבות ניהול כושל של הפארק והיווצרות חובות ולאחר התאבדותו של קקיאשווילי עקב כך ב-15 ביולי 1991, רכשה חברת "עיר השעשועים" את הסופרלנד, כיסתה את החובות והוסיפה מתקנים חדשים לפארק.
בעבר, הכניסה לפארק הייתה חופשית והתשלום על מתקנים בוצע בנפרד.
מדוחות מבקר המדינה ופסקי דין עולה כי הפארק אושר תחילה כפרויקט חינוכי "נהר הציונות": רכבת הייתה אמורה לעבור בפארק ולעצור בתחנות הקשורות לתולדות הציונות ומדינת ישראל.
בין היתר היו שם גם מתקן שעשועים וגלישה במים.
עם השנים, ובייחוד עם התפתחות העיר ראשון לציון, נטו הרשויות לאשר בדיעבד את המשך הפעלת האתר במתכונתו הנוכחית.
ב-29 במאי 2013 סירב האתר לפניית בית ספר ערבי לקיים יום כיף כיתתי במקום.
לאחר פרסום הדבר בתקשורת וסערה ציבורית בפייסבוק, הודתה הנהלת האתר כי היא מקיימת במקום הפרדה על בסיס אפליה גזעית, כביכול לפי דרישת הציבור.
את החלטת הפארק גינו, בין השאר שר החינוך הרב שי פירון, שר הביטחון, משה יעלון ויו"ר ועדת החינוך, התרבות והספורט של הכנסת, עמרם מצנע שזימן דיון דחוף בוועדה בנושא.
קומבה - רכבת הרים הגדולה ביותר בישראל.
נבנתה בשנת 2001. הקומבה מתהפכת (360 מעלות) חמש פעמים בצורות שונות.
הדגם של רכבת הרים זו הוא SLC 689 של חברת Vekoma.
בעבר היה ניתן לקנות תמונה של האדם על המתקן, כמו ב"סקיי קוסטר".
רכבת הרים לילדים - רכבת הרים הראשונה בישראל המתאימה לילדים קטנים.
רכבת ההרים מכילה עליה קטנה, ירידה נמוכה וסיבובים על הצד.
רכבת ההרים נבנתה על ידי חברת "zamperla" בשנת 2009, עם הפתיחה של "עולם הילד" בפארק.
גלגל ענק - נבנה בשנת 1994 על ידי החברה ההולנדית De Boer, היה הגלגל הענק הגבוה ביותר בישראל (35 מ'), עד שנפתח באפריל 2016, הגלגל הענק החדש בלונה פארק תל אביב (60 מ').
לכל הגילאים, עד גיל 10 בליווי מבוגר.
הגלגל נסגר ופורק בשנת 2015 לשם שיפוץ וצביעה מחדש.
הגלגל הורכב ונפתח לציבור מחדש בשנת 2016.
ברבורים באגם - סירות פאדלים בצורת ברבורים השטים באגם המלאכותי של הסופרלנד.
המתקן מתאים לילדים עד גיל 12 ובליווי הורים.
בשנת 2023 המתקן נסגר ונפתח מחדש לקהל הרחב בשנת 2024, במתקן ניתן לראות באגם עופות מים כגון: יאורית מצרית, אשר חושבים שזה אגם.
מפלי האימה (Log Flume) - סירות קטנות (שבנויות כבול עץ) אשר יכולות להכיל 4 אנשים שטות בתוך מסילה ויורדות שתי ירידות תלולות, כשהגבוהה מביניהם מגיעה לגובה של 22 מטר.
מגיל 6 ומעלה וגובה 110 סנטימטרים, עד גיל 12 בליווי מבוגר.
קונגו (Rapid River- Intamin) - שיט אבובים במסלול בסגנון אפריקאי.
במהלך המסלול ישנם מפלים, מערבולות ומנהרה.
המתקן מיועד לילדים מגיל שנתיים ומעלה, ילדים עד גיל 6 בליווי מבוגר.
ספינת החלומות (Weber Traum Boot) - ספינת החלומות היא מתקן מסוג מטוטלת המבצע סיבוב מלא (360°).
יוצר בשנות ה־80 על ידי חברת Weber הגרמנית.
המתקן הגיע לישראל ב־1989 והותקן בלונה פארק תל אביב, ולאחר מכן עבר לסופרלנד בראשון לציון.
כיום פעילים רק עותקים בודדים מסוג זה בעולם.
העלייה מותרת מגובה של 150 ס"מ.
סקיי קוסטר (Sky Coaster) - מתקן (בתשלום נוסף) שבו מעלים שלישיות וזוגות לגובה 50 מטר ולאחר מספר שניות הימני מביניהם מושך בחוט הנמצא בצידו ובשל כך הם משתחררים עד למהירות של 100 קמ"ש ומתנדנדים באוויר במהירות גבוהה מגובה 2 מטר.
הכניסה אליו היא בתשלום נוסף, בדומה ל"סינמה לונה" שבלונה פארק.
ניתן לקנות תמונה או וידאו של האדם על המתקן.
גראנד קניון (Supernova - Mondial) - נבנה בשנת 1995 על ידי החברה ההולנדית מונדיאל, מתקן המדמה גונדולה אינדיאנית עתיקה ששטה בנהר גועש, שתי זרועות מסתובבות בצורה עצמאית לכל כיוון בנפרד, ההפעלה מתבצעת באופן ידני על ידי 2 ג'ויסטיקים, ובכך המפעיל רשאי לשלוט במתקן כרצונו.
מומלץ לצפות בהפעלת המתקן לפני העלייה.
המתקן מתאים לילדים מגיל 8 ומעלה.
טיל (Telecombat) - מתקן טיל עם 14 קרוניות בצורת מטוס העולים ויורדים ופועלים תחת משחק מחשב שמאפשר לירות על המטוסים הסמוכים ולהפיל אותם.
המתקן מתאים לילדים מגיל 3 ומעלה, ילדים עד גיל 7 בליווי מבוגר.
מכוניות מתנגשות - מכוניות מתנגשות לגילאי 4 ומעלה, עד גיל 8 בליווי מבוגר.
מכוניות מיני מתנגשות - מכוניות מתנגשות קטנות לילדים בצורות חיות לגילאי 4–8 ועד גובה 135 סנטימטרים.
ספלים - קרוסלת ספלים מסתובבים.
הקרוסלה מתאימה לילדים עד גיל 12, עד גיל 6 בליווי מבוגר.
קרוסלה מוזיקלית - קרוסלה בה המושבים בנויים בצורת כלי נגינה.
הקרוסלה מתאימה לילדים עד גיל 12, ועד גיל 6 בליווי מבוגר.
סמבה בלון (Samba Balloon) - מתקן בו הנוסעים יושבים בקרונות עגולים בצורת כדור פורח.
בדומה לקרוסלת שרשראות, גם כאן החלק העליון של הקרוסלה נוטה הצידה במהלך הנסיעה ומסתובב באלכסון.
המתקן מתאים לילדים מגיל שנתיים, מגובה 90 סנטימטרים בליווי מבוגר ומעל 90 סנטימטרים ללא ליווי מבוגר.
הקרוסלה נפתחה בשנת 2009 בפתיחה של עולם הילד.
המגדלור - מתקן נפילה חופשית המתאים גם לילדים קטנים.
במתקן 12 מושבים, 6 מכל צד.
המתקן קרוי המגדלור בשל היותו דומה למגדלור אמיתי.
המתקן מתאים לילדים מגובה 90 סנטימטרים ועד 1.05 מ' חובה בליווי מבוגר.
ילדים מעל 1.05 מ' ללא ליווי מבוגר.
המתקן נפתח בשנת 2009 בפתיחה של עולם הילד.
רוקינג טאג - מתקן הדומה בצורתו לספינה.
במתקן שישה מושבים ובכל מושב 4 נוסעים.
המתקן מתאים לילדים מגובה 90 סנטימטרים ועד 1.05 מ' בליווי מבוגר.
טייפון 360 (Typhoon 360 - Technical Park) מתקן אקסטרים שנבנה בשנת 2022. המתקן מסתובב 360 מעלות ומתהפך בדומה ל"דה קינג" שבלונה פארק תל אביב, אך גבוה ומסיבי ממנו ונחשב למתקן הגדול מסוגו בישראל.
המתקן הוצב במקומו בצפון הפארק ונפתח לקהל בפברואר 2023.
סקיי פול (Funtime Rides) - מגדל נפילה חופשית שנבנה ב-2024 בצפון הפארק, גובהו כ-90 מטרים ונכון לעכשיו הוא המתקן הגבוה בישראל.
המתקן נפתח לקהל הרחב במרץ 2025
לופ 2000 - הייתה הרכבת ההרים השלישית הגדולה בישראל, נחנכה בשנת 1991 עם פתיחת הסופרלנד.
הרכבת מתהפכת (360 מעלות) רק פעם אחת, הנוסעים ברכבת יושבים בתוך קרון.
לרכבת היו מספר מקרים שבהם הקרון נתקע ואף מקרה תאונה ביולי 1996, בה נהרגה אישה אשר נכנסה למתחם המתקן.
הדגם של רכבת הרים זו הוא ZL42 של פינפארי.
ב-2013 הרכבת נסגרה, פורקה והוחלפה במדשאה.
קרוסלת שרשראות - קרוסלה המסתובבת בזווית כאשר המושבים תלויים מלמעלה.
במהלך הנסיעה החלק העליון של הקרוסלה נוטה הצידה ומסתובב באלכסון.
בקרוסלה 32 כיסאות אישיים, ו-16 כיסאות בכל מעגל הקרוסלה מתאימה לילדים לילדים מגיל 7 ומעלה ללא ליווי מבוגר.
הקרוסלה נסגרה ופורקה בשנת 2017.
רכבל - מסלול הרכבל מתחיל מקצה הפארק עד קצהו השני.
הקרוניות צבועות ומצוירות באופן שונה.
בכל קרון 4 מקומות ישיבה.
בטיחות מרבית: בדלת הקרונית שתי נעילות ואי אפשר לפתוח אותה מבפנים.
מתאים לגילאי 2–10 בליווי מבוגר; מגיל 10 - ללא ליווי.
בשנת 2021 הרכבל נסגר לשימוש ולא פעיל יותר.
סופריטו (בספרדית: Sofrito, באיטלקית: soffritto, "מוקפץ")
הוא רוטב מבושל סמיך וארומטי.
במטבח האיטלקי הסופריטו מכיל מרכיבים ארומטיים המוקפצים בשמן בישול והוא משמש כבסיס למאכלים רבים.
את הסופריטו הבסיסי מכינים עם שמן זית, בצל או בצל ירוק קצוץ, ולעיתים גם שום קצוץ.
באזורים שונים ובמתכונים שונים מוחלף שמן הזית בחמאה או שמשתמשים בשניהם יחד.
בשלב הבא מוסיפים מגוון מרכיבים, בין השאר ירקות שורש (גזר, סלרי), ארטישוק, פטריות, פרושוטו, טונה וזיתים.
במטבח הספרדי הסופריטו מכיל שום, בצל ועגבניות, המבושלים בשמן זית.
הוא מהווה בסיס למאכלים שונים, בדומה למירפואה במטבח הצרפתי ולסופריטו האיטלקי.
במטבח הקריבי ובמטבחי דרום אמריקה הסופריטו הוא רוטב עגבניות, פלפלים צלויים, שום, בצל ועשבי תיבול.
בפוארטו ריקו הסופריטו משמש כתבלין שנועד להוסיף טעם ייחודי לתבשילים רבים, בעיקר בבישול קטניות, תבשילי אורז, רטבים, מרקים ונזידים.
שני המרכיבים העיקריים היוצרים את טעמו הייחודי הם עשב תיבול מהסוג חרחבינה שבמשפחת הסוככיים (שמו המדעי: Eryngium foetidum) ו"אחי דולסה" – סוג של צ'ילי מתוק.
לעיתים משתמשים בפלפל במקום ב"אחי דולסה".
סופריטו מסורתי כולל גם בשר חזיר מומלח, שינקן משומר ושומן חזיר.
כאשר מוסיפים בשר מבשלים את הרוטב בטרם אחסונו.
במטבח יהדות ספרד סופריטו הוא בסיס לצלי, מבוסס על מים או ציר עם מיץ לימון, מתובל בכורכום, שום והל.
הוא משמש בבישול עוף, עגל, מוח ודגים.
במטבח יהדות הבלקן וצפון אפריקה הסופריטו מבוסס על עוף (כרעיים או שוקיים) או בקר (כתף או צוואר) ותפוחי אדמה.
אצלם התבשיל לא מכיל עגבניות.
סוּפְּרִים קומנדר הוא משחק מחשב מסוגת משחק אסטרטגיה בזמן אמת.
המשחק הוא ממשיך דרכו של Total Annihilation, וכקודמו גם הוא פותח על ידי חברת Gas Powered Games, ועוצב על ידי כריס טיילור.
במהלך המשחק יכולים השחקנים לבחור לפקד על אחד משלושה צבאות ולעשות שימוש במכונות ענק מהלכות הקרויות "יחידת פיקוד משוריינת" (Armoured Command Unit או, בקיצור, ACU) באמצעותן ניתן לבנות בסיס צבאי ולשפר את איכות היחידות, כדי לכבוש את בסיס האויב.
המשחק יצא לאור ב-16 בפברואר 2007 באירופה וב-20 בפברואר 2007 בצפון אמריקה, וזכה לביקורות חיוביות ממבקרי משחקים ולהצלחה מסחרית לא מבוטלת – עד יוני 2008 נמכרו יותר ממיליון עותקים של המשחק.
חבילת ההרחבה למשחק, Supreme Commander: Forged Alliance, יצאה לאור ב-6 בנובמבר אותה שנה.
משחק המשך, הנקרא Supreme Commander 2, יצא ב-2 במרץ 2010.
בלב המשחק ניצבת יחידת הפיקוד המשוריינת, רובוט ענק דמוי אדם, ובה כל המשאבים הדרושים ליצירת צבא עתידני בזמן קצר, על בסיס המשאבים הטבעיים שבסביבתה.
היחידות שיוצרים המפעלים או יחידת הפיקוד המשוריינת הן רובוטיות.
במהלך המשחק מתקדם השחקן בדרגות הטכנולוגיה, כשכל התקדמות מאפשרת לייצר מהנדסים רובוטיים מתקדמים יותר האחראים על בניית המבנים.
ברמת הבסיס, היחידות והמבנים קטנים וחלשים יחסית.
ברמה השנייה ניתן לחזק משמעותית את המיגון באמצעות אנרגיה, אחד משני המשאבים במשחק; ואילו ברמה השלישית נפתחת הגישה ליחידות חזקות מאוד, המסוגלות לפצח את מבצריו החזקים של האויב.
ברמה הרביעית, העליונה, ניתן לבנות יחידות ומבנים גדולים, שמחירם גבוה ומשך בנייתם ארוך.
באפשרותן של יחידות אלה, הנקראות "יחידות ניסיוניות", לחרוץ את גורל הקרב בעצמן, אם נעשה בהן שימוש הולם.
השחקן יכול לבחור לו אחד משלושה צדדים לוחמים, ולצאת למסע מלחמה ובו שישה שלבים (או "מפות").
השחקן מתחיל את דרכו כמפקד לא-מנוסה, ועם הזמן צובר ותק ונוטל חלק מרכזי במסע של צבאו לסיום "המלחמה הנצחית".
על השחקן מוטלות משימות שאורך כל אחת מהן עשוי להיות כמה שעות; עם השלמתן מתרחבת המפה, ונחשפים האתגרים החדשים.
ליריב הממוחשב שלוש דרגות איכות, כשבדרגה העליונה (שבה הקושי המשחקי הוא הרב ביותר), יכול היריב הממוחשב לפעול בשיטות שונות: שליחת כמות גדולה של יחידות ברמה נמוכה; תקיפה עם יחידות מתקדמות; איזון בין שתי הגישות; או בחירה של טקטיקה המותאמת למפת המשחק.
כדי לנהל מלחמה זקוק השחקן לשני סוגי משאבים: משאבי אנרגיה, שמקורם במחוללים (גנרטורים חשמליים) אותם ניתן לבנות בכל מקום; ומסה, המופקת ממאגרי מסה מצומצמים.
יחידות הבנייה יכולות להפיק אנרגיה משחזורה מהריסות אורגניות, ולהפיק מסה מסלעים ויחידות מושבתות.
אפשרות הפקה נוספת מאפשרים "מבני ייצור" (פבריקציה) היכולים להמיר כמות גדולה של אנרגיה למסה.
משאבים מאחסנים במבני אחסון שהמקום בהם מוגבל, ומשאבים שאין להם מקום אחסון אינם עומדים לרשות השחקן, היכול לבנות מבני אחסון נוספים לאגירת משאבים לשעת הצורך.
תכנון מערכת המבנים מעניק יתרונות מסוימים לשחקן.
מבנים צורכי אנרגיה, למשל, יצרכו פחות אנרגיה אם ייבנו ליד מחוללים, ואלו יפיקו אנרגיה בכמות גדולה יותר אם ייבנו ליד מאגרי כוח.
מפעלים יצרכו פחות אנרגיה ומסה אם ייבנו ליד מבני ייצור או מחוללים וחולצי המסה.
חולשתה העיקרית של הבנייה המתוכננת היא הרגישות לנזק: במקרה שהמחולל נהרס, המבנה הסמוך לו יצרוך יותר אנרגיה, אך לא ייהנה ממחולל שיפיק אותה עבורו.
"סופרים קומנדר" מאפשר לשחקנים להיעזר ב"תקריב אסטרטגי" (זום), המאפשר להם לצפות בשדה המערכה מנקודה גבוהה יותר, כך שמפת המשחק כולה מוצגת בפניהם.
בתצוגה נראות צלמיות היחידות במקום היחידות עצמן.
ניתן להתקרב לשדה הקרב כך שיחידות גדולות, כספינות קרב, ימלאו את המסך כולו.
לתמונת שדה הקרב חשיבות רבה בעת המשחק, שכן בקרבות עשויים להשתתף בו־זמנית גם אלפי יחידות.
מערכת התקריב מאפשרת לשלוט במספר גדול של יחידות ולנהל קרבות גדולים ("אפיים").
הטקטיקה בקרבות מותאמת לסביבת הכוכב המיושב ולזירת המלחמה, העשויה להתנהל באזור מדברי או ארקטי.
שיטות הלוחמה דומות לאלו הנהוגות בקרב מודרני, ובהן שימוש בטכנולוגיות חמקנות, וכן באמצעי הגנה כמו טילים.
אמצעי לוחמה ייחודי למשחק הוא מערכת המעבורת דרכה ניתן להניע כלי־טיס.
מערכת זו מאפשרת גם להעביר הוראות מפורטות לייצור יחידות שיגיעו באופן אוטומטי אל חזית הקרב.
השחקן יכול, נוסף לאלו, לעיין בפקודות שנתן ולשנותן או להורות ליחידה להתקיף במתואם ובו־זמנית עם יחידה אחרת, גם אם הגיעו לאזור החזית במועד שונה.
המשחק מתנהל בעתיד בו פותחה היכולת לעבור במרחבי הגלקסיה ב"מנהרות קוונטום" – שערים המובילים למקומות מיועדים.
תחילה, נשלטו שערי הקוונטום על ידי אימפריית כדור הארץ, אך חורבנה של האימפריה הוביל למלחמה נצחית בין אומות הסייברן והאאון-אילומינייט.
במשחק שלושה צבאות השונים זה מזה באמצעים שבידם ובאידאולוגיה שלהם:
פדרציית הארץ המאוחדת (United Earth Federation) נבנתה על חורבות "אימפריית כדור הארץ" וחותרת לאחד את הגלקסיה תחת שלטון שבסיסו בכדור הארץ.
גישתה מודרנית יותר, אך יש לה צד אפל בדמות הסכמה לעבדות ותביעה לדומיננטיות בפדרציה.
עיצוב יחידות הפדרציה לקוח בעיקרו מהטכנולוגיות המודרניות של המאה ה-21. בקרב, מבוססת הטקטיקה של הפדרציה על התקדמות איטית אך זהירה בעיקר באמצעות שריון כבד וממוגן היטב.
אומת הסייברן (Cybran Nation) חותרת לשחרור הסייברנים מעריצות הפדרציה.
בני הסייברן הם בני אנוש שמוחם שופר באמצעות שתלים טכנולוגיים, ומנהיגם הוא גאון תימהוני, ד"ר ברקמן, שהוא גם ראש צוות הפיתוח של הטכנולוגיה הקיברנטית של הסייברנים ומשמש להם דמות אב.
מוחו של ברקמן שומר לאחר מותו, והוא נראה בפני בני אומתו בעזרת הולוגרמות.
את היחידות של אומת הסייברן מאפיינים הצבע האדום ומראה קוצני ונוקשה.
עוצמת כלי הנשק של יחידות הסייברן חלשה, ועיקר כוחן הוא בכושר ההסתגלות שלהן, בדיוקן ובכושר החדירה וההתחמקות שלהן.
האאון אילומינייט (Aeon Illuminate) הם בני אנוש הגורסים שהם מודרכים על ידי חייזרים הידועים בשם "שרפים", והם פועלים בהתאם לתורת השרפים המכונה "הדרך".
האאון הם בני האנוש הראשונים שפגשו ישות חייזרית.
עקב הפחד ששרר מהשרפים ברחבי "אימפריית כדור הארץ", נרדפו השרפים עד כדי סכנת הכחדה.
מנגד, האאון אילומינייט הקימו ציוויליזציה החיה לפי דרכי החייזרים בכוכב הלכת שלהם.
למרות מסר השלום והשלווה של השרפים, האאון אילומינייט פועלים באלימות כדי "לטהר" את העולם מאלה שאינם מאמינים כמותם בשרפים.
יחידות האאון אילומינייט מעוצבות באלגנטיות, והטקטיקה הצבאית שלהם מבוססת על כלי נשק חזקים אך איטיים.
המלחמה בין שלושת הצבאות נמשכת כבר אלף שנים, ולכל אחד מהכוחות חולשות המונעות ממנו ניצחון סופי בקרב: כוחות הפדרציה מפוזרים על־פני שטח רחב מדי, הסייברנים סובלים ממחסור בתחמושת ובכוח־אדם, ואילו האאון סובלים מאי־שקט פנימי.
הפדרציה משקיעה מאמצים בבניית נשק בשם "שמש שחורה" היכול להחריב כוכבי לכת שלמים, וכל אחד מהצדדים הניצים מבקש לעשות שימוש בנשק זה למטרותיו: הסייברנים חותרים להחריב באמצעותו את רשת הקוונטום, ואילו האאון רוצים לעשות בו שימוש כדי להעביר מסר של שלום לכל תושבי הגלקסיה.
בכל המקרים, המשחק מסתיים ברמז להגעתו של אויב חדש, שיופיע במשחק המשך או בחבילת הרחבה.
כריס טיילור טען בראיונות כי אחד המאפיינים הבולטים של המשחק הוא קנה המידה הגדול שלו בהשוואה למשחקים אחרים.
טיילור טען שגודל המפות הוא הסיבה לכך, שכן הן כוללות אוקיינוסים, אגמים והרים המאפשרים את קיומן של יחידות כדוגמת הצוללות הגרעיניות.
השחקן יכול להיעזר בתקריב אסטרטגי כדי לנהל בהצלחה קרבות גדולים הכוללים אלפי יחידות, ומערכת זו לא יושמה במשחק כלשהו קודם לכן.
כותב באתר חדשות המשחקים Gamespot פתח את ביקורתו על ידי ציון קנה הגודל של המשחק כהבדל החיובי העיקרי בין "סופרים קומנדר" לבין משחקים אחרים מסוגו.
במשחק זה לא היה יישום של שיטת ה"אבן נייר ומספריים", המאזנת בין היחידות השונות בכך שלכל יחידה יש אחרת לה היא עליונה באופן מעגלי.
במקום זאת הושם דגש על אופי השימוש ביחידות.
לדוגמה, שליחת 50 טנקים אל קדמת יחידה ניסיונית תסתיים לרוב בכישלון מוחלט, בעוד הקפת היחידה הניסיונית עם הטנקים תסתיים בניצחון.
היבט נוסף במשחק, שפותח בתשומת לב, הוא הלוחמה הימית.
ביחס למשחקי אסטרטגיה אחרים, ספינות המלחמה במשחק גדולות ומציאותיות יותר ובעלות טווח ירי גדול יותר.
מבחינה טכנולוגית, המשחק היה מבין המתקדמים בתקופתו.
לצד טכנולוגיות הגרפיקה העדכניות שיושמו במשחק, מתאפיין המשחק בהדמיית שדה קרב התואמת את חוקי הפיזיקה: כך, למשל, בעת פגיעה בסביבת הקרב ניזוקים העצים ונוצרים בורות באדמה.
כמו כן, יחידות שהושמדו יתפרקו על פי אופן השמדתן.
Gas Powered Games החלה את פיתוח המשחק בינואר 2004. כריס טיילור, מקים החברה ומעצב המשחק, מאמין כי רוב משחקי האסטרטגיה המודרניים הם בעצם משחקי טקטיקות בזמן אמת, כי קנה המידה שלהם קטן מדי.
שאיפתו הייתה ליצור משחק אסטרטגי באמת, עם אפשרויות התאמה עשירות.
שאיפה נוספת הייתה לשווק את המשחק עם כלי הפיתוח של הצוות, אך מטרה זו לא יושמה.
סופרים קומנדר הוא אחד המשחקים הראשונים שנבנו כדי לנצל מעבדים מרובי ליבה וצגים מרובי מסכים, ויודע להקצות משימות וחישובים מסוימים לליבות השונות במעבד.
ב-6 בפברואר 2007 יצא דמו של המשחק, שכלל קטע קצר ממסע המלחמה, ורק אומת הסייברן הייתה זמינה בו.
אחרי צאת הגרסה הרשמית (גרסה 3189) יצאה גרסה 3220 (מרץ 2007) שאפשרה להריץ את המשחק ללא דיסק בכונן.
גרסאות 3260 ו-3269 (יולי, אוקטובר) כללו יחידות חדשות ושיפורים במשחקיות.
טיילור רמז כי בכוונתו לפתח בעתיד גרסה המותאמת לקונסולות משחק.
פסקול המשחק הולחן על ידי ג'רמי סול (המלחין בסדרת Guild Wars ו-The Elder Scrolls).
סול הלחין גם את המוזיקה למשחק "Total Annihilation", אביו הקדמון של סופרים קומנדר.
פסקול המשחק זמין להורדה בשלמותו מאתר החברה.
סול ניסה להעניק למאזין למוזיקה הרגשה אפית - עצומת ממדים - תוך שמירה על סגנון מוזיקלי דומה בכל הרצועות.
המוזיקה משתנה בזמן המשחק באופן דינמי, על מנת להתאים לאירועים המתרחשים.
לדוגמה, כאשר השחקן בונה את בסיסו בתחילת המשחק מושמעת מוזיקה רגועה.
לעומת זאת, בעת קרב מושמעת מוזיקה קצבית יותר.
במשחק לשחקן היחיד מושמעת מוזיקה שונה בהתאם לצבא שבחר השחקן.
בביקורות על המשחק צוינה לחיוב עבודתו של סול.
לפני צאתו עורר סופרים קומנדר סקרנות רבה ואף זכה בתערוכת E3 בפרס משחק האסטרטגיה הטוב ביותר לפי GameCritics, ובתואר המשחק העתידי הטוב ביותר של IGN.
הביקורת הראשונה על המשחק נכתבה על ידי PC Gamer.
המבקר שיבח את הרבגוניות של הזום האסטרטגי וביטא את תיעובו כלפי משחקים שעתידים לצאת בלי שיכללו אפשרות זו.
השימוש בשני מסכים ועיצוב המשימות זכו לכבוד רב והייתה הכרה לחלק הרגשי של עלילת המשחק.
למרות זאת, הציון קוצץ עקב חוסר הגיוון הכללי בסוגי היחידות, ודרישותיה הגבוהות של המערכת.
הציון הסופי שנתן המגזין היה 91%.
לאחר צאתו, נכתבה באתר Eurogamer אחת הביקורות הראשונות ברשת על המשחק.
אפשרויות משחק חדשניות, כדוגמת תמיכה בריבוי מסכים, זכו לשבחים בביקורת זו, וגודל המשחק והקרבות בו הותיר על המבקר רושם טוב.
אף-על-פי-כן ציין המבקר כי קשה להתרגל למשחק, ואמר שהוא הרגיש כי הדגש על קנה המידה הגדול מותיר את הפרטים הקטנים בצד, ולכן הוחמץ חלק מסוים במשחק.
עם זאת, ציון "מעולה" של 9/10 הוענק למשחק.
האתר IGN נתן למשחק את הציון 9/10. נקודת האור המרכזית בביקורת הייתה גמישות מערכת הזום האסטרטגי, בעוד הנקודה השלילית הייתה דרישותיה הגבוהות של המערכת, דהיינו הצורך במחשב מתקדם לתפעול המשחק.
אולם המשחק לא זכה לשבחים באופן גורף.
בניגוד לביקורות הללו, הגרסה האוסטרלית של GamePro הביעה דעה שלילית על המשחק, והעניקה לו את הציון 5/10. ההערכה של GamePro הייתה שהמשחק שאפתני יתר על המידה, ובעיות הביצועים שלו (מבחינת מהירות ההרצה שלו) "מתחת לכל ביקורת", אף במחשבים מתקדמים.
המבקרים בחנו את ביצועי המשחק - אלה ירדו בהדרגה עם התקדמות המשחק.
הביקורת הייתה כה שנויה במחלוקת, עד ששני אתרים האוספים ציוני ביקורות באינטרנט, Metacritic ו-Game Rankings, הסירו את הביקורת מאתריהם.
באופן כללי היו הביקורות על המשחק חיוביות, והציון הממוצע שהוא קיבל על פי Metacritic היה 86/100. גם ביקורות לא-אנגליות על המשחק היו חיוביות, למשל, האתר הגרמני GameStar העניק למשחק ציון של 82 מתוך 100. המבקר העריך לחיוב את הגודל של המשחק, והתרשם כי לא קשה ללמוד אותו ולהכירו.
ב-6 בנובמבר 2007 הוציאה חברת THQ חבילת הרחבה בשם "Forged Alliance", ובה שיפורים במנוע המשחק ובמהירותו, למעלה ממאה יחידות חדשות, ואפשרויות משחק חדשות.
בהרחבה יכול השחקן לבחור בצד לוחם רביעי, השרפים.
בנוסף לכך, מוצג ממשק מחודש, ותחום לוחמת המודיעין שופר.
האתר Gamespot נתן למשחק ציון של 8.5 מתוך 10.
משחק ההמשך לסופרים קומנדר, סופרים קומנדר 2, פותח גם הוא על ידי Gas Powered Games ויצא ב-2 במרץ 2010. מבחינת העלילה, מתחיל המשחק השני 25 שנים לאחר השמדת ה"שרפים", בסוף הרחבת המשחק הראשון, על ידי הברית בין שלוש האומות.
עלילת המשחק עוסקת באירועים שלאחר פירוק הברית בעקבות רצח המנהיג שלה, ובקורותיהם של שלושה חברים משלוש האומות הנאלצים להילחם זה בזה.
במשחק השני יכול השחקן לשחק באחד משלושת הצדדים של המשחק המקורי, ללא אומת השרפים בשל השמדתם בהרחבת המשחק המקורי.
דוגמאות להבדלים בין המשחק הראשון למשחק השני:
כלכלה חדשה: לא ניתן לייצר את היחידות הרצויות במקרה שלשחקן אין כמות מספיקה של משאבים מתאימים.
מנוע חדש: שיפור גרפי, בעיקר של היחידות והפרטים הקטנים, כגון הצללה של יחידות על עצמן.
באמצעות שימוש בשיטת הארה גלובלית הסביבה חדה וברורה יותר.
יחידות ניסיוניות: במשחק החדש יש יחידות ניסיוניות ויחידות מיני-ניסיוניות (25 בסך הכל).
היחידות המיני-ניסיוניות חלשות יותר מהיחידות הניסיוניות אך משך הבנייה שלהן קצר יותר והעלות שלהן נמוכה יותר.
מערכת שדרוג היחידות: במערכת החדשה יש שדרוגים מיוחדים ליחידות האדמה, הים, האוויר, ושדרוגים ליחידת הפיקוד המשוריינת.
מערכת השדרוג החדשה מאפשרת לקנות גם בשלבים מאוחרים של המשחק יחידות ברמות נמוכות, ובכך להאריך את השימוש ביחידות ברמות הנמוכות.
מפות המשחק: מפות המשחק משתנות באופן ניכר, בהשראה ממשחק אחר שפותח על ידי Gas Powered Games, Demigod.
המפות מזכירות במראן שדות תעופה עתידניים מעל תהום עמוקה, עם ערים עתידניות מעל ומתחת לתהום.
סופרמן הוא סרט גיבורי על מדע בדיוני אמריקאי-בריטי-שווייצרי-פנמי משנת 1978 המבוסס על הקומיקס באותו שם מבית DC קומיקס.
את הסרט ביים ריצ'רד דונר, ומככבים בו מרלון ברנדו, ג'ין הקמן וכריסטופר ריב בתפקידים הראשיים.
הסרט מהווה את סיפור מקורו של גיבור העל סופרמן, מאז ימי ינקותו כקאל-אל בכוכב הלכת קריפטון, דרך ימיו כקלארק קנט בימי נערותו בסמולוויל ובגרותו ככתב בעיתון "הדיילי פלאנט" בעיר מטרופוליס.
בין לבין הוא מתאהב בכתבת הבכירה בעיתון לויס ליין ונאלץ להיאבק בנבל העל לקס לות'ר המאיים על שלום המדינה.
הסרט ממוקם במקום ה-174 ברשימת 500 הסרטים הגדולים, לפי מגזין אמפייר.
הוא היווה הגורם המשפיע להפקתם של סרטי מדע בדיוני רבים בכלל ולהתפתחות ז'אנר סרטי גיבורי העל בפרט.
בכוכב קריפטון, המועצה השולטת גוזרת דין על שלושה פורעי חוק (גנרל זוד, אורסה ונון), לאחר שקיבלו עדויות מג'ור-אל על כוונותיהם לנהל דיקטטורה שלטונית.
הם נשלחים כעונש ל"אזור הפנטום" המרוחק בחלל, שם יישארו כלואים לנצח.
ג'ור-אל מנסה לשכנע את המועצה להתפנות מהכוכב היות שהשמש הקריפטונית עומדת להתפוצץ ועל כוכבם נשקפת סכנה קיומית.
כאשר המועצה מאיימת עליו כי יישלח ל"אזור הפנטום" אם ינסה לזרוע פאניקה בציבור או לברוח מעל פני הכוכב, ג'ור-אל מחליט להבריח את בנו יחידו, קאל-אל התינוק, בחללית אל עבר כדור הארץ לאחר שמצא כי בכוכב זה קיימת אטמוספירה שתעזור לו לשרוד.
כמעט מיידית לאחר שהחללית מתחילה לעשות את דרכה ברחבי החלל, השמש מתפוצצת ואיתה הכוכב קריפטון.
שלוש שנים אחר כך, החללית מוצאת את דרכה לכדור הארץ ומתרסקת ליד העיירה הכפרית סמולוויל.
את התינוק מוצאים ג'ונתן ומרתה קנט, שמחליטים לאמץ את התינוק כבנם, ומעניקים לו את השם קלארק.
חמש עשרה שנה אחר כך, כאשר קלארק מתחיל לגלות לפתע כוחות בלתי משוערים החבויים בו, אביו מת והוא מוצא קריסטל ירוק בשרידי חלליתו, הקורא לו בצורה טלפתית לנוע צפונה.
קלארק הצעיר מגיע לקוטב הצפוני, ששם משליך את הקריסטל ויש מאין נבנה לו "מבצר הבדידות", שנועד לחקות את האדריכלות הקריפטונית.
הוא מפעיל לוח מחוונים במבצר, ומתגלה לו הולוגרמה של אביו, ג'ור-אל, שמתחיל ללמד אותו את ההיסטוריה של עמו ואת פשר כוחותיו לאורך השנים.
לאחר 12 שנים שבהן למד לשלוט בכוחותיו, קלארק עוזב את "מבצר הבדידות" ושם פעמיו לעיר מטרופוליס, שם הוא מוצא עבודה ככתב בעיתון "הדיילי פלאנט".
הוא מתחיל לפתח רגשי חיבה עבור לויס ליין, כתבת בכירה בעיתון, אך זו מחשיבה אותו לידיד ותו לא.
מעט לאחר מכן היא מעורבת בתאונת מסוק על גג הבניין, מה שמכריח אותו להשתמש בכוחותיו בפומבי ולהצילה.
לאחר לילה שבו קלארק עוזר לראשונה לתושבי מטרופוליס עם כוחותיו, הוא מוזמן לראיון אצל לויס ליין, ואוסף אותה בחיקו אל עבר שמי העיר.
בסוף הראיון היא קוראת לו בשם "סופרמן".
בינתיים, הפושע לקס לות'ר זומם תוכנית להתעשר מקניית שטחי נדל"ן חסרי ערך במדבר, תוך הריסת קליפורניה על ידי שני טילים גרעיניים, שאותם הוא מתכוון להטיל על העתק סן אנדראס.
ביודעו כי סופרמן יכול למנוע מתוכניתו להצליח, לות'ר מזמן אותו למפקדתו התת-קרקעית, שם הוא מגלה לו את יעדם של הטילים, אך לוכד אותו בעזרת מטאוריט שהגיע מסביבת הכוכב קריפטון ואשר מכיל קריפטונייט, חומר רדיואקטיבי המסוכן לסופרמן.
מיס טסמאכר, עוזרתו של לות'ר, מחלצת את סופרמן בתמורה להבטחתו כי יעזור לאימהּ, הנמצאת במקום היעד של אחד מהטילים.
סופרמן, שאינו מסוגל לשקר, מבטיח לה זאת ויוצא לעצור את הטיל הראשון.
את הטיל הוא שולח למעמקי החלל, בעוד הטיל השני פוגע בהעתק סן אנדראס ובכך גורם לרעידת אדמה.
סופרמן שועט בעקבותיו כדי לנסות להציל את מה שניתן, אך מחטיא הזדמנות להציל את אהובתו, לויס ליין, שנמצאת באזור הסכנה.
מלא חימה על שלא הצליח להצילה, סופרמן מתעלם מאזהרתו של ג'ור-אל לא להתערב במהלך ההיסטוריה האנושית, ומעדיף לשמוע לעצתו של אביו המאמץ ג'ונתן שאמר כי הוא נמצא כאן מסיבה מסוימת.
הוא מחזיר את הזמן אחורנית ומציל את לויס, ובסופו של דבר מעביר את לות'ר ואת שותפו אוטיס לבית הכלא.
מנהל הכלא מציין כי "המדינה הזו בטוחה סוף כל סוף, הודות לו", אך סופרמן מבקש שלא להודות לו, וכי "כולנו חלק מאותו צוות".
כריסטופר ריב - קאל-אל/קלארק קנט/סופרמן, ישות בעלת כוח, חוזק וחסינות עצומים.
נולד בקריפטון וגדל על כדור הארץ.
לאחר שגילה את דבר גורלו לשרת את בני האדם, הוא משתמש בכוחותיו כדי להציל אחרים.
כדי להגן על זהותו, הוא עובד כעיתונאי בעיתון ה"דיילי פלאנט" כקלארק קנט.
ג'ין הקמן - לקס לות'ר, מדען גאון ומרושע בעל נכסים וממון שעד מהרה הופך ליריבו המושבע של סופרמן.
הוא זה שמגלה את חולשתו היחידה של סופרמן ויוזם תוכנית שמעמידה בסכנה מיליוני אנשים.
מרלון ברנדו - ג'ור-אל, המדען הראשי בכוכב קריפטון ואביו הביולוגי של סופרמן.
לאחר שמצא עדויות להשמדתו הבלתי נמנעת של הכוכב ובידיעה כי אינו יכול להציל את עצמו ואת אשתו, הוא שולח את בנו יחידו לכדור הארץ כמאמץ אחרון להציל את עצמו.
גלן פורד - ג'ונתן קנט, אביו המאמץ של קלארק קנט בעיירה סמולוויל.
חוואי, משתית בקלארק את ערכי המוסר אשר לפיהם הוא חי.
מרגו קידר - לויס ליין, כתבת מובילה בעיתון ה"דיילי פלאנט" ומושא אהבתו של קלארק קנט.
מאוהבת נואשות בסופרמן ואינה מודעת שסופרמן וקלארק הם אותו אדם.
ככתבת, היא עושה כל שביכולתה כדי לחשוף תרמיות ומעשי פשע, לעיתים אף בלי לחשוב על ההשלכות.
ג'קי קופר - פרי וייט, הבוס קצר המזג של קלארק קנט ולויס ליין ב"דיילי פלאנט".
מארק מקלור - ג'ימי אולסן, צלם צעיר ב"דיילי פלאנט" אשר מתחבר לקלארק קנט.
נד ביטי - אוטיס, עוזרו השוטה והמגמגם של לקס לות'ר
ולרי פרין - מיס טסמאכר, חברתו ושותפתו היפה של לקס לות'ר.
עוזרת להציל את סופרמן כאשר לות'ר כולא אותו.
טרנס סטמפ - גנרל זוד, מנהיגם המרושע של שלושת הנבלים הקריפטונים שנשפטים לאזור הפנטום.
קירק אלין ונואל ניל, שגילמו את קלארק קנט ולויס ליין בסרטוני הטלוויזיה של שנות ה-50 של המאה ה-20, מגלמים בסרט את הוריה של לויס ליין הצעירה, כאשר היא צופה מתוך הרכבת בנער קלארק קנט עושה את דרכו בשדות התירס של סמולוויל.
כמו כן, לארי הגמן מופיע בתפקיד אורח כגנרל שיירת הטילים שעוצר כדי להעניק עזרה ראשונה למיס טסמאכר.
טרוור האוורד מופיע כראש מועצת החכמים בכוכב קריפטון.
מבקר "הניו יורק אובזרבר" רקס ריד מופיע בתפקיד עצמו והבמאי ריצ'רד דונר מופיע כאדם ברחוב שאינו מאמין שאדם יכול לעוף.
הרעיון לסרט התפתח עוד בשנת 1973 על ידי המפיק אלכסנדר סלקיינד, יחד עם בנו איליה סלקיינד ושותפם פייר ספנגלר.
שכתובים רבים ראו אור לתסריט, שנכתב בין היתר על ידי מריו פוזו ורוברט בנטון, בטרם לקח ריצ'רד דונר את מושכות הבימוי.
הוא קרא את התסריט הראשוני, אך חשב כי היו בו מספר אספקטים קומיים והוא קאמפי מדי.
יחד עם התסריטאי טום מנקוויץ' שכתב דונר את התסריט בצורה שהשביעה את רצונו.
דונר החל לבחון מועמדים לתפקיד איש הפלדה.
סלבריטאים רבים נבחנו לתפקיד, אך זה הוצע לבסוף לשחקן אלמוני אז, כריסטופר ריב.
בתחילה, אלכסנדר ואיליה סלקיינד חשבו שהשחקן אינו מתאים לתפקיד, משום שהיה רזה מדי, אך לאחר שהרשים אותם במבחן הבד, ריב העלה בעצמו את מאסת שריריו באמצעות אימונים אינטנסיביים.
בין החודשים מרץ-מאי 1977 נערך החיפוש אחר השחקנית שתגלם את לויס ליין.
מאות נבחנו לתפקיד, אך שוב נבחרה אלמונית, מרגו קידר.
דונר מצידו כתב תסריט המקיף שני סרטים, אולם, בשל תקציב ההפקה הגבוה, מתחים רבים פרצו בין אלכסנדר ואיליה סלקיינד לדונר, מה שגרם להתפטרותו בטרם השלים עבודה על הסרט השני.
בשנת 2006 לקח המפיק מייקל ת'או על עצמו את עבודת שיחזור הסרט השני לפי חזונו של דונר, וכך יצא "סופרמן 2: הגרסה של ריצ'רד דונר".
הצילומים החלו במרץ 1977 תחת פיקוחם של 11 צוותי צילום, והסתיימו באוקטובר 1978. שני הסרטים צולמו גב אל גב באתרים כדוגמת אולפני פיינווד, אולפני שפרטון, אלברטה וניו יורק.
אווירת הסודיות של הצילומים, כמו גם התקציב הגדול, תרמו למתחים בין המפיקים לבמאי, ואלה כמעט ודיברו ביניהם.
טום מנקוויץ' ציין, כי לא נאמר לדונר בדבר עניין התקציב או לוחות זמנים, ובנוסף נשכר ריצ'רד לסטר כעוזר במאי, כנראה מתוך כוונה לגרום להתפטרותו של דונר או לחרוג מהתקציב.
לסטר היה זה שהציע להתרכז בהשלמת הסרט הראשון, בעוד דונר פוטר והוא זה שנעשה לבמאי הסרט השני.
שנים מאוחר יותר, המאורע הצית את הכוונה להוציא את "סופרמן 2: הגרסה של דונר".
הסרט 'סופרמן' ידוע במספר הרב של האפקטים המיוחדים שנעשו ללא כל עזרת אנימציית מחשב, שלא הייתה מפותחת בשנים אלו.
מספר מיניאטורות נבנו על-מנת לדמות מקומות שונים כדוגמת כיפת המועצה הקריפטונית, גשר שער הזהב וסכר הובר.
מכל האפקטים המיוחדים, אלה הנוגעים בתעופה היו הקשים ביותר לצילום.
בניסיון הראשון נורתה בובה מתוך תותח, אך זה בוטל עקב המחסור בתנועתיות.
לבסוף פותחה טכניקה שמאפשרת הקרנת תמונה חזותית בשילוב עם עדשות זום מיוחדות.
אשליית התמונה התאפשרה כאשר התבצע תקריב על כריסטופר ריב בשעה שהתמונה שהוקרנה מאחוריו התרחקה.
בנוסף נעשה גם שימוש במתקני רתמה מיוחדים, כאשר תאורה מתאימה הסתירה את מיקומם.
ג'רי גולדסמית', אשר הלחין את הפסקול לסרטו של דונר "אות משמיים", היה הראשון שנבחר להלחין את המוזיקה לסרט.
מספר קטעים שהלחין לסרט כוכב הקופים שימשו בקדימון לסופרמן.
עקב בעיות של לוח זמנים, גולדסמית' נשר מהפרויקט ובמקומו נשכר ג'ון ויליאמס, שמאז הסרט הפך למלחין ומוזיקאי ידוע.
הסרט יצא לאקרנים ב-15 בדצמבר 1978, ובסוף השבוע הראשון להקרנתו הכניס מעל ל-7 מיליון דולר.
סכום ההכנסות הכולל נאמד בכ-300 מיליון דולר, מה שהחזיר את ההשקעה שבתקציב.
הסרט היה מועמד לשלושה פרסי אוסקר בקטגוריות העריכה, הפסקול והמוזיקה.
כמו כן הוא זכה בפרס אוסקר להישגים מיוחדים עבור האפקטים המיוחדים.
ריב זכה בפרס באפט"א בקטגוריית הפריצה הגדולה, בנוסף למועמדויות שחקן המשנה (ג'ין הקמן), הצילום, העיצוב והסאונד.
הסרט זכה בחמישה מתוך תשעה פרסי סאטורן בקטגוריות סרט המדע בדיוני, שחקנית ראשית (מרגו קידר), אפקטים מיוחדים, ועיצוב.
בין היתר, הסרט אף זכה בגראמי על הפסקול של ג'ון ויליאמס וכן בפרס הוגו על העיבוד הדרמטי הטוב ביותר.
סופרמן 2: הגרסה של ריצ'רד דונר הוא סרט גיבורי על מדע בדיוני, עיבוד מחודש שנעשה בשנת 2006 לסרט "סופרמן 2" משנת 1980, סרט ההמשך לסופרמן: הסרט.
זוהי גרסת הבמאי אותה ביים במקור הבמאי ריצ'רד דונר, שהוחלף בעת עשיית הסרט על ידי הבמאי ריצ'רד לסטר, ומככבים בו מרלון ברנדו, ג'ין הקמן, כריסטופר ריב וטרנס סטמפ בתפקידים הראשיים.
בשונה מגרסאות במאי אחרות, הסרט הוא גרסה שונה לחלוטין.
למרות שהוא עדיין עוקב אחר אותה עלילה שהוצגה בסרט "סופרמן 2", יותר ממחציתו כולל סצנות רבות שלא נראו מעולם, שצולמו בידי דונר.
בנוסף, גרסה זו של הסרט מכילה אפקטים מיוחדים חדשים ויצירי מחשב.
הסרט יצא בפורמט DVD, HD-DVD ו-Blu-ray ב-28 בנובמבר 2006. הסרט זכה בפרס סטלייט ובפרס סאטורן בקטגוריית מהדורת ה-DVD הטובה ביותר לשנים 2006–2007.
הסרט פותח במקבץ קטעים חשובים מהסרט הקודם: ג'ור-אל דן את שלושת הקריפטונים זוד, אורסה ונון ל"אזור הפנטום" ושולח את בנו קאל-אל לכדור הארץ; שיגורם של שני הטילים הגרעיניים; כליאתו של סופרמן על ידי לקס לות'ר בבריכה התת-קרקעית והצלתו בידי מיס טסמאכר; ושינוי מסלולו של הטיל הראשון מניו ג'רזי לחלל.
בינתיים, אזור הפנטום נסחף בחלל לעבר כדור הארץ בעקבות פיצוץ כוכב הלכת קריפטון, והתפוצצותו של הטיל הגרעיני בחלל גורם לגל הדף אשר מנפץ את אזור הפנטום ומשחרר את שלושת הקריפטונים מכלאם.
הם שמים את פעמיהם לעבר הירח.
בדיילי פלאנט, לויס ליין מתחילה לחשוד שקלארק הוא סופרמן.
היא מאששת את חשדותיה על ידי ציור חליפה, מגבעת ומשקפיים על תצלום של סופרמן בעיתון.
היא מנסה לשכנע את קלארק שהיא יודעת את זהותו בכך שהיא קופצת מחלון המשרד אל עבר הרחוב.
קלארק רץ במהירות-על לרחוב ובעזרת נשימת-על וקרני הלייזר מאט את תנועתה ופותח סככה שתשמש כטרמפולינה ותבלום את נפילתה.
כאשר היא מביטה כלפי מעלה, היא רואה את קלארק משקיף מבעד לחלון, כאילו התבונן כל אותה עת במתרחש.
גנרל זוד, אורסה ונון מגיעים לירח ומגלים כי הם נעשים חזקים יותר ככל שהם מתקרבים לשמש, וזאת לאחר שהרגו בקלות יתרה את חברי המשלחת המשותפת בין נאס"א לבין ברית המועצות.
הם מחליטים לעוף לכיוון כדור הארץ, לו הם קוראים יוסטון בעקבות שדר שקלטו מהאסטרונאוטים.
בכלא, לקס לות'ר מתכנן בריחה ביחד עם עוזרו אוטיס.
כשאוטיס מגלה ללות'ר שסופרמן תמיד עף לכיוון צפון כדי לחמוק מגילוי רדאר, לות'ר מציע לעקוב אחריו בעזרת קופסה שחורה שעוזרת לקלוט גלי אלפא.
לות'ר נמלט מהכלא לבסוף בעזרתה של מיס טסמאכר, שמגיעה בכדור פורח לחצר הכלא, אך משאיר את אוטיס מאחור משום שהוא מכביד עליהם.
הוא עוקב אחר איתותי הקופסה השחורה לאזור הארקטי בו שוכן מבצר הבדידות ומפעיל בו את לוח הבקרה הקריפטוני.
הוא מגלה אודות שלושת הקריפטונים מהולוגרמת הקלטה של ג'ור-אל.
הוא מחליט ליצור שיתוף פעולה עימם כדי להביס את סופרמן ולשלוט בעולם.
קלארק ולויס מגיעים למפלי ניאגרה שבאונטריו קנדה כדי לחשוף רשת תרמיות נגד זוגות נשואים.
לויס מבחינה בילד אשר מחליק ממעקה הבטיחות ונופל למפלים העצומים ומזעיקה עזרה.
קלארק, מחוץ לטווח ראייה, משתנה לסופרמן ומציל את הילד.
חזרה בסוויטת המלון שלהם, לויס מחליטה לגלות אחת ולתמיד אם קלארק הוא סופרמן.
היא מכוונת עליו אקדח ויורה.
היא מסתכלת בתדהמה כשקלארק מסיר את משקפיו ובמבט רציני אומר לה שקלארק יכול היה למות אם היא הייתה טועה.
לויס, בטוויסט הומוריסטי, מגלה שהשתמשה בכדור סרק.
בינתיים, שלושת הקריפטונים מגיעים לעיירה קטנה באיידהו, שם הם מכריזים על שליטתם המלאה בכדור הארץ בפני אנשי העיירה, לאחר שעצרו את הכוחות הצבאיים המאיימים עליהם.
הם שמים פעמיהם לבית הלבן ומביסים בקלות את הכוחות המגנים על נשיא ארצות הברית.
גנרל זוד מאלץ את הנשיא לכרוע ברך מולו כאשר הנשיא מתפלל לבואו של סופרמן לעזרתם.
סופרמן לוקח את לויס למבצר הבדידות ומתוודה לאהבתו כלפיה.
בהתייעצות עם אביו, הוא מתכוון לוותר על חובותיו כסופרמן כתמורה לחיים נורמלים עם לויס.
למרות תחינותיו של ג'ור-אל למען ישקול שנית, קלארק נכנס לתא החושף אותו לקרניים האדומות של כוכב קריפטון, הפושטות אותו מכוחותיו.
בני הזוג נוסעים למסעדה בעיירה הסמוכה, וקלארק מגלה שאינו יכול להתמודד מול ביריון פשוט, שמרביץ לו בקלות.
מצב רוחו של קלארק מחמיר כשהוא צופה בנשיא ארצות הברית נכנע לגנרל זוד בתשדיר טלוויזיה, שבו זוד קורא לסופרמן להתייצב מולו.
קלארק מגיע להכרה שהוא חייב לחזור למבצר הבדידות ולמצוא דרך שתחזיר לו את כוחותיו.
הוא מגיע למבצר, כעת חלל אפל וחשוך, ולעיניו מתגלה הקריסטל הירוק.
הוא מפעיל את לוח הבקרה, וג'ור-אל נחזה לפניו ואומר לו שהדרך היחידה בה יוכל להחזיר לו את כוחותיו תהיה אם יתמזג עם בנו וימות.
ג'ור-אל נפרד לשלום מבנו והופך לדמות גשמית.
בזמן שהוא נוגע בבנו, הוא מחזיר לו את מלוא כוחותיו ונמוג.
לקס לות'ר מגיע לבית הלבן ומציע לשלושת הקריפטונים דרך למצוא את סופרמן תמורת חלקת אדמה, אוסטרליה.
הוא מציין בפניהם כי סופרמן הוא למעשה בנו של ג'ור-אל, האיש אשר גרם לכליאתם.
שלושת הקריפטונים תוקפים את הדיילי פלאנט ומתעמתים מול פרי וייט, ג'ימי אולסן ולויס ליין.
סופרמן מופיע ומקבל את הצעתו של זוד לדו-קרב.
לאחר קרב אימתנים ברחובות מטרופוליס, אורסה ונון זורקים אוטובוס על סופרמן ותושבי מטרופוליס חושבים אותו למת.
הם יוצאים למתקפה על שלושת הנבלים (בפחות הומור סלפסטיק שבגרסתו של לסטר).
סופרמן מגיח מהאוטובוס ההרוס, לכאורה מובס, ועף משם.
לות'ר מציע לזוד את מבצר הבדידות תמורת קובה.
שלושת הקריפטונים עושים את דרכם צפונה למבצר הבדידות יחד עם לקס לות'ר ולויס ליין.
זוד מתעמת מול סופרמן ומאיים על חייה של לויס ובוגד בלות'ר.
לות'ר לפתע מצודד בסופרמן, אשר אומר לו למשוך את שלושת הנבלים לתא הקריסטל אשר יפשוט מעליהם את כוחותיהם.